आज दुनिया भर में मौजूद 70 फीसदी बाघ भारत में हैं, लेकिन बाघ की मौत के मामले भी सबसे ज्यादा यहीं हैं। पिछले दो सालों में बाघों की मौत के आंकड़े चौंकाने वाले हैं। वर्ष 2016-2017 में भारत में करीब 237 बाघों की मौत हुई है। वर्ष 2016 में 122 बाघों की मौत हुई, जो 2015 के मुकाबले 50 फीसदी (80 मौतें) ज्यादा है। हालांकि राष्‍ट्रीय बाघ संरक्षण प्राधिकरण (NTCA) का कहना था कि 2016 में 98 बाघों की मौत हुई है, वहीं वर्ष 2017 में 115 बाघों ने अपनी जान गंवाई है। मध्य प्रदेश में बाघों की अच्छी खासी आबादी है, लेकिन इस राज्‍य में 13 महीनों में 33 बाघों की मौत हुई है। मौत का ये आंकड़ा पूरे देश में सबसे ज्यादा है। एनटीसीए के मुताबिक वर्ष 2016 में भी मध्य प्रदेश में 31 बाघों की मौत हुई थी।